Siden 2010 har den norske branchefestival by:Larm uddelt en pris for Årets Bedste Nordiske Album. Prisen uddeles med henblik på at sikre en større sammenhængskraft mellem musikindustrien i de fem nordiske lande (Danmark, Finland, Island, Norge og Sverige) og skabe større international interesse for nordisk musik. Listen over de nominerede for 2014 er nu blevet offentliggjort.

En jury har valgt ti kandidater fra hvert land, og listen tæller på nuværende tidspunkt 50 navne, som skal koges ned til 12 finalister senere på måneden. Udvælgelsesprocessen begynder med, at et panel fra musikbranchen fra hvert land udvælger deres nations 10 bedste album fra 2013. Repræsentanter for hvert land mødes senere i Oslo og nominerer i fællesskab 12 finalister. Dette nordiske miks af musik bliver til sidst gennemgået af en seperat, international jury udgjort af eksperter fra pladeselskaber og respekterede kritikere, som skal finde frem til den endegyldige vinder, der bliver offentliggjort under selve by:Larm. Med prisen følger foruden æren også 5000 euro.

Sidste års vinder var svenske First Aid Kit for deres album, "The Lion's Roar", som også modtog rosende ord og fem stjerner i GAFFA. I år er blandt andet Trentemøller, Iceage (billedet) og When Saints Go Machine fra Danmark nomineret for deres musikalske bidrag i 2013. Islandske Sigur Rós, de finske progrockere Von Hertzen Brothers, de hårdkogte nordmænd Kvelertak og sødt-melankolske Veronica Maggio fra Sverige er også at finde på den fyldige liste, som du kan se i dens helhed her nedenunder.

Nordic Music Prize Top 50 - Land for land

Danmark

Den Sorte Skole – Lektion III

Iceage – You're Nothing

Jomi Massage – Primitives

Ponyblod – Ponyblod

Quadron – Avalanche

Rhye – Woman

Spids Nøgenhat – Kommer Med Fred

Synd Og Skam – Lad Mig Falde Ind Til Dig/Center

Trentemøller – Lost

When Saints Go Machine – Infinity Pool

Island

Grísalappalísa – Ali

Hjaltalín – Enter 4

Mammút – Kom du til mín svarta systir

Múm – Smilewound

Ojbarasta – Friður

Samaris – Samaris

Sigur Rós – Kveikur

Sin Fang – Flowers

Tilbury – Northern Comfort

Emilíana Torrini – Tookah

Finland

Black Lizard – Black Lizard

Dalindéo – Kallio

Death Hawks – Death Hawks

Karri Koira – K.O.I.R.A.

K-X-P – II

Minä ja Ville Ahonen – Mia

Michael Monroe – Horns And Halos

Ricky-Tick Big Band & Jukinen Sana – Burnaa

Sin Cos Tan – Afterlife

Von Hertzen Brothers – Nine Lives

Norge

Atlanter – Vidde

Stein Torleif Bjella – Heim for å døy

Monica Heldal – Boy From The North

Jenny Hval – Innocence Is Kinky

King Midas – Rosso

Hanne Kolstø – Stillness And Panic

Kvelertak – Meir

Mona & Maria – My Sun

Obliteration – Black Death Horizon

Lars Vaular – 1001 hjem

Sverige

Abidaz – In & ut

Sibille Attar – Sleepyhead

Håkan Hellström – Det kommer aldrig va över mig

Kaah – Matcha din look

The Knife – Shaking The Habitual

Lilla Namo – Tuggare utan gränser

Mack Beats – Centrum

Stor – Shere Khan XIII

Jenny Wilson – Demand The Impossible

Veronica Maggio – Handen i fickan fast jag bryr mig

by:Larm afholdes i Oslo fra 26. februar til 1. marts.